CELEX: 62021TB0019
Language: hu
Date: 2021-10-14 00:00:00
Title: T-19/21. sz. ügy: A Törvényszék 2021. október 14-i végzése – Amazon.com és társai kontra Bizottság („Megsemmisítés iránti kereset – Verseny – Erőfölénnyel való visszaélés – Online értékesítés – Vizsgálat megindítását elrendelő határozat – A vizsgálat területi hatálya – Olaszország kizárása – Keresettel meg nem támadható jogi aktus – Előkészítő aktus – Elfogadhatatlanság”)

2021.12.13.   
            
            
               HU
            
            
               Az Európai Unió Hivatalos Lapja
            
            
               C 502/30
            
         
      A Törvényszék 2021. október 14-i végzése – Amazon.com és társai kontra Bizottság
      (T-19/21. sz. ügy) (1)
      
      („Megsemmisítés iránti kereset - Verseny - Erőfölénnyel való visszaélés - Online értékesítés - Vizsgálat megindítását elrendelő határozat - A vizsgálat területi hatálya - Olaszország kizárása - Keresettel meg nem támadható jogi aktus - Előkészítő aktus - Elfogadhatatlanság”)
      (2021/C 502/46)
      Az eljárás nyelve: angol
      
         Felek
      
      
         Felperesek Amazon.com, Inc. (Wilmington, Delaware, Egyesült Államok), Amazon Services Europe Sàrl (Luxembourg, Luxemburg), Amazon EU Sàrl (Luxemburg), Amazon Europe Core Sàrl (Luxemburg) (képviselők: A. Komninos és G. Tantulli ügyvédek)
      
         Alperes: Európai Bizottság (képviselők: B. Ernst, T. Franchoo, G. Meessen és C. Sjödin meghatalmazottak)
      
         Az ügy tárgya
      
      Az azon 2020. november 10-i C(2020) 7692 final bizottsági határozat részleges megsemmisítése iránt az EUMSZ 263. cikk alapján benyújtott kérelem, amely elrendelte az AT.40703 Amazon – Buy Box ügyben az EUMSZ 102. cikk alkalmazására vonatkozó eljárás megindítását.
      
         A végzés rendelkező része
      
      
                  1)
               
               
                  A Törvényszék a keresetet elutasítja.
               
            
                  2)
               
               
                  Az Olasz Köztársaság, az Autorità Garante della Concorrenza e del Mercato (verseny- és piacfelügyeleti hatóság, Olaszország), a Chamber of Commerce of the United States of America (az Amerikai Egyesült Államok Kereskedelmi Kamarája) és a Computer & Communications Industry Association által benyújtott beavatkozási kérelmekről nem szükséges határozni.
               
            
                  3)
               
               
                  Az Amazon.com, Inc., az Amazon Services Europe Sàrl, az Amazon EU Sàrl és az Amazon Europe Core Sàrl saját költségeiken felül viseli az Európai Bizottság részéről felmerült költségeket is.
               
            
                  4)
               
               
                  Az Olasz Köztársaság, az olasz verseny- és piacfelügyeleti hatóság, az Amerikai Egyesült Államok Kereskedelmi Kamarája és a Computer & Communications Industry Association maguk viselik a beavatkozási kérelmekkel összefüggésben felmerült saját költségeiket.
               
            
         (1)  HL C 72., 2021.3.1.